วันครบกำหนดมีประจำเดือนคือ วันที่23 มกราคม ในวันที่ 25 มกราคม ได้มีเพศสัมพันธ์ และกินยาคุมฉุกเฉิน ปัจจุบันประจำเดือนยังไม่มา สามารถตรวจทดสอบการตั้งครรภ์ได้เลยหรือไม่คะ
สวัสดีค่ะ หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ส่วนการที่ประจำเดือนยังไม่มา อาจเกิดจากผลของยาคุมฉุกเฉินที่ทำให้ประจำเดือนเลื่อนไปได้แนะนำควรรอประจำเดือนต่อไปก่อนจนครบ 2 สัปดาห์นับจากที่ได้มีเพศสัมพันธ์ไป คือจนถึงวันที่ 8 ก.พ. หากประจำเดือนไม่มา จึงค่อยตรวจหาการตั้งครรภ์ดูค่ะ การตรวจหาในวันนี้ อาจเร็วไปที่จะตรวจพบได้ค่ะ